7వైవశ్వతమనువు చరిత్ర : అష్టమ స్కంధము : గ్రంథము : పోతన తెలుగు భాగవతము
అష్టమ స్కంధము : 7వైవశ్వతమనువు చరిత్ర
8-411-తే.
నరవరాధీశ! యిప్పుడు నడచుచున్న
వాఁడు సప్తమ మనువు వైవస్వతుండు;
పదురు నందను లతనికిఁ బ్రకట బలులు.
నరవరాధీశ = రాజా; ఇప్పుడు = ఇప్పుడు; నడచుచున్న = పాలించుచున్న; వాడు = అతడు; సప్తమ = ఏడవ (7); మనువు = మనువు; వైవస్వతుండు = వైవశ్వతుడు; శ్రాద్ధదేవుండు = శ్రాద్ధదేవుడు; అనన్ = అనుటకు; తగున్ = తగినవాడు; జనవరేణ్య = రాజా; పదురు = పదిమంది (10); నందనులు = పుత్రులు; అతని = అతని; కిన్ = కి; ప్రకట = ప్రసిద్ధమైన; బలులు = బలముగలవారు.
"ఓ రాజా! ఇప్పుడు వైవస్వతుడనే ఏడవమనువు పాలిస్తున్నాడు. అతనినే శ్రాద్ధదేవుడు అంటారు. అతనికి బలవంతులైన పదిమంది కొడుకులు ఉన్నారు.
8-412-వ.
వారలిక్ష్వాకుండును, నభంగుండును, ధృష్టుండును, శర్యాతియు, నరిష్యంతుండును, నాభాగుండును, దిష్టుండును, గరూశకుండును, బృషద్ధ్రుం డును, వసుమంతుండును ననువారు పదుగురు రాజులు; పురందరుండను వా డింద్రుం; డాదిత్య మరుదశ్వి వసు రుద్ర సంజ్ఞలుఁ గలవారు దేవతలు; గౌతమ కశ్య పాత్రి విశ్వామిత్ర జమదగ్ని భరద్వాజ వసిష్ఠు లనువారు సప్తర్షులయి యున్నవారు; అందుఁ గశ్యపున కదితి గర్భంబున విష్ణుండు వామనరూపుండై జనియించి యింద్రావరజుం డయ్యె; ఇప్పు డేడు మన్వంతరంబులు చెప్పంబడియె; రాఁగల మన్వంతరంబులును శ్రీహరి పరాక్రమంబునుం జెప్పెద దత్తావధానుండవై విను" మని శుకుం డిట్లనియె.
వారలు = వారు; ఇక్ష్వాకుండును = ఇక్ష్వాకుడు; నభంగుండును = నభగుడు; ధృష్టుండును = ధృష్టుడు; శర్యాతియున్ = శర్యాతి; నరిష్యంతుండును = నరిష్యంతుడు; నాభాగుండును = నాభాగుడు; దిష్టుండును = దిష్టుడు; కరూశకుండును = కరూశకుండు; పృషద్ద్రుండును = పృషద్ధ్రుడును; వసుమంతుడునున్ = వసుమంతుడు; అను = అనెడి; వారు = వారు; పదుగురున్ = పదిమంది (10); రాజులు = రాజులు; పురందరుండు = పురందరుడు; అను = అనెడి; వాడు = వాడు; ఇంద్రుండు = ఇంద్రుడు; ఆదిత్య = ఆదిత్యుడు; మరుత్ = మరుత్తలు; అశ్వి = అశ్వినులు; వసు = వసువులు; రుద్ర = రుద్రులు; సంజ్ఞలున్ = అనెడి పేర్లు; కల = కలిగినవారు; వారు = వారు; దేవతలు = దేవతలు; గౌతమ = గౌతముడు; కశ్యప = కశ్యపుడు; అత్రి = అత్రి; విశ్వామిత్ర = విశ్వామిత్రుడు; జమదగ్ని = జమదగ్ని; భరద్వాజ = భరద్వాజుడు; వసిష్ఠులు = వశిష్ఠుడు; అను = అనెడి; వారు = వారు; సప్త = ఏడుగురు (7); ఋషులున్ = ఋషులు; అయి = ఐ; ఉన్నవారు = ఉన్నారు; అందున్ = వారిలో; కశ్యపున్ = కశ్యపున; కున్ = కు; అదితి = అదితి; గర్భంబునన్ = కడుపులో; విష్ణుండు = నారాయణుడు; వామన = వామన (పొట్టి); రూపుండు = ఆకృతిగలవాడు; ఐ = అయ్యి; జనియించి = పుట్టి; ఇంద్రావరజుండు = ఇంద్రునితమ్ముడు; అయ్యెన్ = అయ్యెను; ఇప్పుడు = ఇప్పటికి; ఏడు = ఏడు (7); మన్వంతరంబులు = మనవుపాలనాకాలకథలు; చెప్పంబడియెన్ = చెప్పబడినవి; రాగల = రాబోవు; మన్వంతరంబులును = మన్వంతరములకథలు; శ్రీహరి = విష్ణుని; పరాక్రమంబును = పరాక్రమమునుగురించి; చెప్పెదన్ = తెలిపెదను; దత్త = లగ్నముచేసిన; అవధానుండవు = ధారణగలవాడవు; ఐ = అయ్యి; వినుము = వినుము; అని = అని; శుకుండు = శుకుడు; ఇట్లు = ఇలా; అనియె = పలికెను.
ఆ వైవశ్వతుని పదిమంది కొడుకులూ ఇక్ష్వాకుడు, నభగుడు, ధృష్టుడు, శర్యాతి, నరిష్యంతుడు, నాభాగుడు, దిష్టుడు, కరూశకుడు, వృషద్ధృడు, వసుమంతుడు అనేవారు. ఈ పదిమందీ రాజులు అయ్యారు. పురందరుడు అనేవాడు ఇంద్రుడు అయ్యాడు. ఆదిత్యులూ, మరుత్తులూ, అశ్వినులూ, వసువులూ, రుద్రులు అనేవారు దేవతలు అయ్యారు. గౌతముడూ, కశ్యపుడూ, అత్రీ, విశ్వామిత్రుడు, జమదగ్నీ, భరద్వాజుడూ, వసిష్టుడూ అనేవారు సప్త ఋషులు అయ్యారు. అందులో కశ్యపుని భార్య అయిన అదితి గర్భంలో విష్ణువు వామన రూపంలో జన్మించి, ఇంద్రునికి తమ్ముడు అయ్యాడు. ఇంతవరకూ ఏడు మన్వంతరాల కధ చెప్పాను. ఇక రాబోయే మన్వంతరాల గురించి మహవిష్ణువు పరాక్రమాన్ని గురించి చెబుతాను. శ్రద్ధగా విను." అని శుకుడు ఇలా అన్నాడు. .
7vaivasvatamanuvu charitra : ashtama skandhamu : grandhamu : potana telugu bhagavatamu
ashtama skandhamu : 7vaivasvatamanuvu charitra
8-411-thee.
naravaraadheesa! yippudu nadachuchunna
vaadu saptama manuvu vaivasvatundu;
paduru nandanu lataniki brakata balulu.
naravaraadheesa = raja; ippudu = ippudu; nadachuchunna = paalinchuchunna; vaadu = atadu; saptama = edava (7); manuvu = manuvu; vaivasvatundu = vaivasvatudu; shraaddhadevundu = shraaddhadevudu; anan = anutaku; tagun = taginavaadu; janavarenya = raja; paduru = padimandi (10); nandanulu = putrulu; athani = athani; kin = ki; prakata = prasiddhamaina; balulu = balamugalavaaru.
"oo raja! ippudu vaivasvatudane edavamanuvu paalistunnaadu. atanine shraaddhadevudu antaaru. ataniki balavantulaina padimandi kodukulu unnaaru.
8-412-va.
vaaralikshvaakundunu, nabhangundunu, dhrushtundunu, saryaatiyu, narishyantundunu, naabhaagundunu, dishtundunu, garusakundunu, brushaddhrum dunu, vasumantundunu nanuvaaru paduguru rajulu; purandarundanu waa dindrum; daaditya marudashvi vasu rudra sangnalu galavaaru devatalu; gautama kashya paatri vishwaamitra jamadagni bharadwaja vasishtu lanuvaaru saptarshulayi yunnavaaru; andu gasyapuna kaditi garbhambuna vishnundu vaamanaroopundai janiyinchi yindravarajum dayye; ippu dedu manvantarambulu cheppambadiye; ragala manvantarambulunu srihari paraakramambunum jeppeda dattavadhanundavai vinu" mani sukum detlaniye.
vaaralu = vaaru; ikshvaakundunu = ikshwaakudu; nabhangundunu = nabhagudu; dhrushtundunu = dhrushtudu; saryatiyun = saryaati; narishyantundunu = narishyantudu; naabhaagundunu = nabhagudu; dishtundunu = dishtudu; karusakundunu = karusakundu; prushaddrundunu = prushaddhrudunu; vasumantudunun = vasumantudu; anu = anedi; vaaru = vaaru; padugurun = padimandi (10); rajulu = rajulu; purandarundu = purandarudu; anu = anedi; vaadu = vaadu; indrundu = indrudu; aaditya = aadityudu; marut = maruttalu; ashwi = ashwinulu; vasu = vasuvulu; rudra = rudrulu; sangnalun = anedi paerlu; kala = kaliginavaaru; vaaru = vaaru; devatalu = devatalu; gautama = goutamudu; kashyapa = kasyapudu; atri = atri; vishwaamitra = vishwaamitrudu; jamadagni = jamadagni; bharadwaja = bharadvajudu; vasishtulu = vashishtudu; anu = anedi; vaaru = vaaru; sapta = eduguru (7); rushulun = rushulu; ayi = ai; unnavaaru = unnaaru; andun = vaarilo; kashyapun = kasyapuna; kun = ku; aditi = aditi; garbhambunan = kadupulo; vishnundu = narayanudu; vaamana = vaamana (potti); roopundu = aakrutigalavaadu; ai = ayyi; janiyinchi = putti; indraavarajundu = indrunitammudu; ayyen = ayyenu; ippudu = ippatiki; edu = edu (7); manvantarambulu = manavupaalanaakaalakathalu; cheppambadiyen = cheppabadinavi; raagala = rabovu; manvantarambulunu = manvantaramulakathalu; srihari = vishnuni; paraakramambunu = paraakramamunugurinchi; cheppedan = telipedanu; datta = lagnamuchesina; avadhaanundavu = dharanagalavadavu; ai = ayyi; vinumu = vinumu; ani = ani; sukundu = sukudu; itlu = ilaa; aniye = palikenu.
aa vaivasvatuni padimandi kodukuluu ikshwaakudu, nabhagudu, dhrushtudu, saryaati, narishyantudu, nabhagudu, dishtudu, karusakudu, vrushaddhrudu, vasumantudu anevaaru. ee padimandii rajulu ayyaru. purandarudu anevaadu indrudu ayyadu. aadityuluu, maruttuluu, ashwinuluu, vasuvuluu, rudrulu anevaaru devatalu ayyaru. goutamuduu, kasyapuduu, atri, vishwaamitrudu, jamadagnee, bharadvaajuduu, vasishtuduu anevaaru sapta rushulu ayyaru. andulo kasyapuni bharya ayina aditi garbhamlo vishnuvu vaamana roopamlo janminchi, indruniki tammudu ayyadu. intavarakuu edu manvantaraala kadha cheppaanu. ika raboye manvantaraala gurinchi mahavishnuvu paraakramaanni gurinchi chebutaanu. shraddhagaa vinu." ani sukudu ilaa annadu. .